
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO KĖDAINIŲ RAJONO PARAPLEGIKŲ ASOCIACIJAI

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi, 14 straipsnio 1 dalies 3 punktu, 2 dalies 4 punktu, 4 dalimi ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2026 m. gegužės 29 d. sprendimu Nr. TS-155 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei Kėdainių rajono paraplegikų asociacijos 2026 m. spalio 5 d. raštą Nr. 29 „Dėl patalpų suteikimo“ ir 2026 m. spalio 12 d. raštą Nr. 31 „Dėl Kėdainių rajono paraplegikų asociacijos 2026 m. spalio 5 d. rašto Nr. 29 patikslinimo“, Kėdainių rajono savivaldybės taryba nusprendžia:
1. Perduoti Kėdainių rajono paraplegikų asociacijai (kodas 300029250) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias ir šiuo metu Kėdainių „Spindulio“ mokyklos patikėjimo teise valdomas 254,84 kv. m ploto patalpas (indeksai 7/10 2-1, 2-2–2-14, 2-22–2-25) pastate, plane pažymėtame 4C4b, unikalus numeris 5398-7000-2047, esančias Kėdainių m., J. Basanavičiaus g. 99. Turto panaudojimo paskirtis – teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį.
2. Įgalioti Kėdainių „Spindulio“ mokyklos direktorių pasirašyti šio sprendimo 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį, siekiant paskelbti savivaldybės interneto svetainėje, pateikti Kėdainių rajono savivaldybės administracijos Turto valdymo skyriui ne vėliau kaip per 1 mėnesį nuo sutarties sudarymo dienos.
3. Pripažinti netekusiu galios Kėdainių rajono savivaldybės tarybos 2025 m. kovo 28 d. sprendimą Nr. TS-76 „Dėl patalpų perdavimo Kėdainių rajono paraplegikų asociacijai“.
4. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT-45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT-01102, arba Kaunas, A. Mickevičiaus g. 8A, LT-44312, arba Klaipėda, Galinio Pylimo g. 9, LT-91230, arba Šiauliai, Dvaro g. 80, LT-76298, arba Panevėžys, Respublikos g. 62, LT-35158) Lietuvos Respublikos administracinių bylų teisenos įstatymo nustatyta tvarka.

Kėdainiai

Parengto sprendimo projekto tikslai:
Leisti Kėdainių rajono paraplegikų asociacijai naudotis kitomis Kėdainių „Spindulio“ mokyklos patikėjimo teise valdomomis patalpomis Kėdainių m., J. Basanavičiaus g. 99.
Sprendimo projekto esmė, rengimo priežastys ir motyvai:
Kėdainių rajono paraplegikų asociacija kreipėsi prašydama 10 metų neatlygintinai panaudos pagrindais skirti kitas Kėdainių „Spindulio“ mokyklos II aukšto patalpas veiklai ir funkcijoms vykdyti. 
Iki šiol asociacija naudojosi patalpomis, esančiomis tame pačiame pastate ir tame pačiame aukšte, o atsilaisvinus patalpoms, asociacija prašo leisti jomis naudotis, nes laisvos patalpos yra arčiau lifto, erdvesnės ir patogesnės jų veiklai vykdyti. Anksčiau naudotas patalpas asociacija grąžins „Spindulio“ mokyklai.
Pagrindiniai asociacijos tikslai – žmonių su sunkia judėjimo negalia socialinė integracija; atstovauti ir ginti asociacijos narius, jų teisėtus poreikius, teises ir laisves ir kitus viešuosius interesus; skleisti informaciją apie žmonių su sunkia judėjimo negalia socialinę padėtį ir socialines programas; įgyvendinti programas, siekiančias užkirsti kelią neįgalumui; tobulinti asociacijos veiklos strategiją ir taktiką; savo veikla padėti žmonėms su sunkia judėjimo negalia suprasti ir pilnai naudotis jiems priklausančiomis teisėmis, laisvėmis bei galimybėmis, spręsti aktualius socialinius klausimus; vykdyti socialines programas ir projektus.
Kėdainių „Spindulio“ mokykla sutinka, kad minėta asociacija naudotųsi atsilaisvinusiomis patalpomis. 
Lėšų poreikis (jeigu sprendimui įgyvendinti reikalingos lėšos):
Nėra.
Laukiami rezultatai:
Patalpų suteikimas Kėdainių rajono paraplegikų asociacijos veiklai vykdyti ir tikslams įgyvendinti.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis

	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

